Financovanie zdravotnej starostlivosti poskytovanej neštátnymi špecializovanými ambulanciami

     Zdravotné poisťovne podľa § 38 odst. 1,2, a 3 zákona Národnej rady Slovenskej republiky č. 273/1994 Z.z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriadení odvetvových, podnikových a občianskych zdravotných poisťovní v znení neskorších predpisov môžu uzatvárať zmluvy o poskytovaní zdravotnej starostlivosti so zdravotníckymi zariadeniami ( ďalej len „zmluvné zdravotnícke zariadenie“) zaradenými do siete zdravotníckych zariadení ( zákon Národnej rady Slovenskej republiky č. 277/1994 Z.z. o zdravotnej starostlivosti v znení neskorších predpisov ). Zmluvy sa uzatvárajú v rozsahu tých druhov zdravotnej starostlivosti, ktoré je zmluvné zdravotnícke zariadenie oprávnené poskytovať. Poisťovňa poskytuje zmluvným zdravotníckym zariadeniam ambulantnej a ústavnej starostlivosti preddavok na úhradu zdravotnej starostlivosti za príslušný kalendárny mesiac vo výške 80 % z priemernej mesačnej úhrady určenej za obdobie posledných troch kalendárnych mesiacov podľa účtovnej evidencie, ak priemerná mesačná úhrada za obdobie posledných troch mesiacov prevyšuje 50 000 Sk. Preddavok je splatný do desiateho dňa príslušného kalendárneho mesiaca. Zdravotnícke zariadenie ambulantnej starostlivosti je povinné zúčtovať poskytnutý preddavok do 40 dní a zdravotnícke zariadenie ústavnej starostlivosti do 50 dní odo dňa poskytnutia preddavku. Úhradu za poskytnutú zdravotnú starostlivosť poskytuje poisťovňa zdravotníckemu zariadeniu podľa osobitného predpisu ( § 3 ods. 3 zákona Národnej rady Slovenskej republiky č. 98/1995 Z.z. o Liečebnom poriadku v znení neskorších predpisov)  do 30 dní odo dňa doručenia účtovného dokladu. Zdravotnícke zariadenia sú povinné vykonávať analýzu účelného predpisovania liekov vždy ku koncu kalendárneho mesiaca. Kontrola účelného predpisovania liekov sa vykonáva podľa osobitného predpisu ( § 27 a 35 zákona Národnej rady Slovenskej republiky č. 277/1994 Z.z. o zdravotnej starostlivosti v znení neskorších predpisov).

     Špecializovaná ambulantná starostlivosť je financovaná zdravotnými poisťovňami na základe zmluvne dohodnutých objemov výkonov. Výkony sa ohodnocujú počtom bodov uvedeným v prílohe č. 1 k zákonu Národnej rady Slovenskej republiky č. 98/1995 Z.z. o Liečebnom poriadku v znení neskorších predpisov. Cena bodu je ustanovená v cenových opatreniach Ministerstva financií Slovenskej republiky. V roku 2001 bola cena ustanovená v zmysle Cenového opatrenia Ministerstva financií Slovenskej republiky č. R-4/2000 vo výške od 0,30 Sk do 0,40 Sk. Zdravotné poisťovne uzatvárali so zmluvnými zariadeniami špecializovanej ambulantnej starostlivosti zmluvy o poskytovaní zdravotnej starostlivosti a cenu bodu si dohodovali v stanovenom rozpätí v zmysle platného cenového opatrenia.
     S účinnosťou od 1.01.2002 v zmysle Cenového opatrenia Ministerstva financií Slovenskej republiky č. R-6/2001 zo dňa 17.12.2001 je cena bodu ustanovená vo výške od 0,32 Sk do 0.65 Sk vrátane.

     Zdravotné poisťovne financujú špecializovanú ambulantnú starostlivosť na základe bodového ohodnotenia výkonov podľa prílohy Liečebného poriadku, s cenou bodu podľa platného cenového opatrenia od 0,32 Sk do 0,36 Sk. 

Poisťovne dohadujú zmluvne objem výkonov na základe celoslovenských štatisticky spracovaných údajov o 
•	výkonoch všetkých lekárov podľa odborností, 
•	počte ošetrených pacientov, 
•	priemernom mesačnom počte ošetrených pacientov, 
•	priemernom počte bodov na jedného ošetreného pacienta a pod. 
Pri konkrétnom dohodovaní ceny s príslušným poskytovateľom zdravotnej starostlivosti, sa okrem štatisticky spracovaných údajov uplatňujú aj matematicky ťažko definovateľné regionálne podmienky. 
     Ministerstvo zdravotníctva Slovenskej republiky odporúča zdravotným poisťovniam pri dohadovaní zmluvných objemov výkonov u špecializovaných ambulancií vychádzať z odporúčanej dĺžky vyšetrenia v minútach na jedného pacienta podľa medicínskych odborností.

     Financovanie zdravotnej starostlivosti poskytovanej neštátnymi  špecializovanými ambulanciami  za rok 2001 je v číslach uvedené v tabuľke č. 1. Je potrebné zdôrazniť, že údaje o úhradách uvedenému segmentu čerpané zo zdravotných poisťovní sú len kvalifikovaným odhadom  ( očakávanou skutočnosťou ) za rok 2001, nakoľko zdravotné poisťovne v zmysle § 76a ods. 1 zákona Národnej rady Slovenskej republiky č. 273/1994 1994 Z.z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriadení odvetvových, podnikových a občianskych zdravotných poisťovní v znení neskorších predpisov predkladajú ministerstvu zdravotníctva SR a ministerstvu financií SR ako orgánom štátneho dozoru štvrťročnú správu o hospodárení do 70 dní od  skončenia kalendárneho štvrťroka. 
    Čo sa týka oneskorenia úhrad  tak jedine u Všeobecnej  zdravotnej poisťovne je to zhruba 3 – 4 mesiace po lehote splatnosti. U ostatných zdravotných poisťovní oneskorenie úhrad  sa pohybuje okolo 30 dní po lehote splatnosti, avšak zdravotná poisťovňa Dôvera je s platbami v lehote splatnosti a zdravotná poisťovňa Sidéria – Istota sa v roku 2001 približuje k pravidelných úhradám, t.j. 12 úhrad za rok 2001.

                                                                                       Tabuľka č. 1
Financovanie poskytovania zdravotnej starostlivosti neštátnymi špecializovanými ambulanciami
| úhrady v roku 2001 v Sk * | priemerné ročné úhrady na 1 ambulanciu | záväzky k 31.12.2001 | oneskorenie úhrad po lehote splatnosti
VšZP | 1 534 704 000 | 810 750 | 102 738 000 | 3-4 mesiace
SZP | 202 348 000 | 106 000 | 21 386 000 | 1 mesiac
Apollo | 108 969 000 | 58 272 | 31 116 000 | 1,5 mesiaca
Dôvera | 95 907 000 | 53 850 | 22 259 | 0
Sidéria-Istota | 145 453 603 | 93 120 | 29 817 603 | 1 mesiac
ZP spolu | 2 087 381 603 | | 185 079 862 |
Poznámka: | | | |
* úhrady  v roku 2001 - očakávaná skutočnosť |
zdroj:  podklady zdravotných poisťovní | |
Sieť zdravotníckych zariadení

Sieť zdravotníckych zariadení je definovaná sústavou štátnych a neštátnych zdravotníckych zariadení, ktoré sú usporiadané v takom počte, zložení a v takej  distribúcii,  ktorá vytvára podmienky pre zabezpečenie štátom garantovanej zdravotnej starostlivosti.

Základnou funkciou siete zdravotníckych zariadení je zabezpečiť:  
 dostupnosť jednotlivých druhov zdravotnej starostlivosti,
 jej následnosť,  nadväznosť, kvalitu a bezpečnosť, pri rešpektovaní  jestvujúcich zdrojov a nákladovej efektivity.

Sieť zdravotníckych zariadení určuje ministerstvo zdravotníctva podľa § 74 zákona NR SR č. 277/1994 Z.z. o zdravotnej starostlivosti v znení neskorších predpisov tak, aby sa zabezpečilo poskytovanie zdravotnej starostlivosti podľa citovaného zákona.  

Ministerstvo zdravotníctva SR zaraďuje do siete zdravotníckych zariadení SR len také zdravotnícke zariadenia, ktoré sú súčasťou sústavy zdravotníckych zariadení (§ 24 ods. 1 zákona NR SR č. 277/1994 Z.z. o zdravotnej starostlivosti v znení neskorších predpisov).

Sústavu zdravotníckych zariadení (§ 24 ods. 1 zákona NR SR č. 277/1994 Z.z. o zdravotnej starostlivosti v znení neskorších predpisov) tvoria:

a)	ambulancie vrátane staníc lekárskej služby prvej pomoci a ambulancií v zariadeniach sociálnych služieb,
b)	agentúry domácej ošetrovateľskej starostlivosti,
c)	záchranná zdravotná služba,
d)	špecializované zariadenia ambulantnej starostlivosti,
e)	dialyzačné strediská,
f)	polikliniky,
g)	samostatné zariadenia spoločných vyšetrovacích a liečebných zložiek,
h)	nemocnice I. typu,
i)	nemocnice s poliklinikou I. typu,
j)	nemocnice s poliklinikou II. a III. typu,
k)	fakultné nemocnice a fakultné nemocnice s poliklinikou,
l)	vysokošpecializované odborné ústavy,
m)	liečebne pre dlhodobo chorých,
n)	zariadenia, ktoré poskytujú paliatívnu starostlivosť (ďalej len „hospice“),
o)	geriatrické centrá,
p)	psychiatrické liečebne, psychiatrické nemocnice, psychiatrické stacionáre a centrá pre liečbu drogových závislostí,
q)	odborné liečebné ústavy,
r)	prírodné liečebné kúpele,
s)	verejné lekárne, pobočky verejných lekární a výdajne zdravotníckych pomôcok,
t)	zubné techniky. 

V Slovenskej republike bolo k 31. 12. 2000 celkove 10 104 zariadení ambulantnej zdravotnej  starostlivosti, z uvedeného počtu bolo 8817 ambulancií. Ambulantnú zdravotnú starostlivosť poskytovali lekári a zdravotnícki pracovníci formou primárnej a sekundárnej zdravotnej starostlivosti v zdravotníckych zariadeniach – štátnych a neštátnych ambulanciách primárnej a sekundárnej zdravotnej starostlivosti. 

Celkový počet lekárskych miest (ďalej len „LM“) v zariadeniach ambulantnej zdravotnej starostlivosti k 31. 12. 2000 predstavoval 11 242, čo v prepočte na 10 000 obyvateľov predstavuje 33,25 LM. Z uvedeného počtu bolo 6684 LM v primárnej ambulantnej zdravotnej starostlivosti a 4558 LM v sekundárnej (špecializovanej) ambulantnej zdravotnej starostlivosti. 

Špecializovaná ambulantná zdravotná starostlivosť je starostlivosť presahujúca rámec základnej ambulantnej starostlivosti. Poskytujú ju odborní lekári-špecialisti a iní vysokoškolsky vzdelaní zdravotnícki pracovníci. Sieť špecializovanej (odbornej) ambulantnej starostlivosti tvoria ambulancie základných a nadstavbových medicínskych odborov podľa vyhlášky MZ SR č. 79/1981 Zb. o zdravotníckych pracovníkoch a iných odborných pracovníkoch v zdravotníctve. 

Neštátne ambulancie špecializovanej ambulantnej zdravotnej starostlivosti

Celkový počet neštátnych ambulancií špecializovanej ambulantnej starostlivosti v Slovenskej republike k 31. 12. 2000 predstavoval 2967. Z uvedeného počtu bolo najviac neštátnych ambulancií v Košickom kraji  479 a v Prešovskom kraji 404 a najmenej neštátnych ambulancií bolo v Trnavskom kraji 283.
Prehľad o počtoch neštátnych ambulancií špecializovanej ambulantnej starostlivosti podľa krajov zobrazuje graf č. 1. 

Graf č. 1 Prehľad o počtoch neštátnych ambulancií špecializovanej ambulantnej starostlivosti podľa krajov

Prehľad o počtoch neštátnych ambulancií špecializovanej ambulantnej zdravotnej starostlivosti podľa jednotlivých odborov a krajov zobrazuje tabuľka č. 2.

Neštátne ambulancie špecializovanej ambulantnej zdravotnej starostlivosti                    Tabuľka č. 2
| | | | KRAJ | | | | | |
ODBORNÁ ČINNOSŤ | BA | TT | TN | NI | ZA | BB | PO | KE | SR | Prepočet na 1000 obyv.
akupunktúra | 8 | 4 | 12 | 4 | 6 | 5 | 2 | 9 | 50 | 0,0093
anestéziológia a intenzívna medicína | 2 | 3 | 1 | 1 | | 3 | 1 | 4 | 15 | 0,0028
cievna chirurgia | 1 | 1 | | 2 | | | | 1 | 5 | 0,0009
čeľustná ortopédia | 29 | 12 | 14 | 19 | 16 | 21 | 15 | 29 | 155 | 0,0287
dermatovenerológia | 27 | 20 | 17 | 21 | 25 | 24 | 23 | 26 | 183 | 0,0339
detská dermatovenerológia | | | | 1 | | 1 | | | 2 | 0,0014
detská endokrinológia | | 2 | 1 | 1 | 1 | 1 | 2 | 2 | 10 | 0,0072
detská gastroenterológia | | 1 | 1 | | | 1 | 3 | 3 | 9 | 0,0065
detská gynekológia | | | | 1 | 1 | 1 | 3 | 2 | 8 | 0,0142
detská chirurgia | 1 | | | | | | | | 1 | 0,0007
detská kardiológia | 2 | 2 | 1 | 3 | 8 | 5 | 4 | 5 | 30 | 0,0216
detská neurológia | 1 | 2 | 2 | 4 | 5 | 4 | 5 | 6 | 29 | 0,0209
detská ortopédia | | | | | | | 1 | | 1 | 0,0007
detská otorinolaryngológia | 1 | 1 | 1 | | | | 1 | 1 | 5 | 0,0036
detská psychiatria | 2 | 2 | 5 | 3 | 2 | 3 | 1 | 2 | 20 | 0,0144
detská stomatológia | 3 | 4 | 2 | 1 | 2 | 3 | 7 | 10 | 32 | 0,0230
detská tuberkulóza a pľúcne choroby | 1 | | 1 | | | | | | 2 | 0,0014
detská urológia | | | | | | | | 2 | 2 | 0,0014
diabetológia, poruchy látkovej premeny a výživy | 10 | 9 | 10 | 16 | 14 | 5 | 10 | 11 | 85 | 0,0157
endokrinológia | 7 | 4 | 5 | 2 | 4 | 1 | 5 | 6 | 34 | 0,0063
foniatria | | 2 | 1 | 2 | 3 | 1 | 3 | 3 | 15 | 0,0028
fyziatria, balneológia a liečebná rehabilitácia | 13 | 11 | 14 | 11 | 11 | 23 | 12 | 20 | 115 | 0,0213
gastroenterológia | 4 | 3 | 6 | 8 | 10 | 5 | 9 | 5 | 50 | 0,0093
geriatria | 4 | 1 | | 1 | 2 | 2 | 4 | 4 | 18 | 0,0033
gerontopsychiatria | 2 | | | 1 | | | | | 3 | 0,0006
hematológia a transfuziológia | 3 | 1 | 1 | 3 | 3 | | 4 | 1 | 16 | 0,0030
chirurgia | 30 | 16 | 19 | 28 | 20 | 7 | 17 | 19 | 156 | 0,0289
kardiológia | 4 | 7 | 4 | 8 | 4 | 3 | 10 | 13 | 53 | 0,0098
klinická biochémia | 5 | 1 | 2 | 4 | 2 | 3 | 7 | 4 | 28 | 0,0052
klinická logopédia | 12 | 9 | 12 | 11 | 18 | 23 | 9 | 5 | 99 | 0,0183
klinická onkológia | 2 | 5 | 1 | 2 | 3 | 7 | 4 | 3 | 27 | 0,0050
klinická psychológia | 17 | 12 | 9 | 17 | 13 | 17 | 19 | 20 | 124 | 0,0230
korektívna  dermatológia | 2 | 1 | 2 | | | 1 | | | 6 | 0,0011
lekárska imunológia | 11 | 11 | 12 | 12 | 11 | 12 | 16 | 20 | 105 | 0,0194
lekárska mikrobiológia | 1 | | | 1 | 1 | | | 1 | 4 | 0,0007
liečba alkoholizmu a iných toxikománií | 1 | | 1 | | | | 1 | | 3 | 0,0006
liečebná pedagogika | | | | | 2 | | | 1 | 3 | 0,0006
nefrológia | 2 | 2 | 4 | 5 | 7 | 5 | 5 | 4 | 34 | 0,0063
neurológia | 18 | 11 | 12 | 21 | 20 | 18 | 20 | 27 | 147 | 0,0272
oftalmológia | 33 | 22 | 23 | 36 | 23 | 27 | 24 | 30 | 218 | 0,0404
ortopédia | 22 | 18 | 13 | 21 | 20 | 8 | 26 | 20 | 148 | 0,0274
ortopedická protetika | | | | | 2 | 1 | | | 3 | 0,0006
| | | | KRAJ | | | | | |
ODBORNÁ ČINNOSŤ | BA | TT | TN | NI | ZA | BB | PO | KE | SR | Prepočet na 1000 obyv.
otorinolaryngológia | 24 | 11 | 16 | 19 | 22 | 14 | 26 | 24 | 156 | 0,0289
paradontológia | 4 | 6 | 2 | 6 | 6 | 5 | 9 | 14 | 52 | 0,0096
plastická chirurgia | 6 | | | | 3 | 4 | 4 | 5 | 22 | 0,0041
prenosné choroby | | 1 | | 1 | | 1 | | 1 | 4 | 0,0007
pracovné lekárstvo | 1 | | | 1 | | 1 | | | 3 | 0,0006
psychiatria | 20 | 16 | 22 | 20 | 15 | 17 | 18 | 21 | 149 | 0,0276
rádiodiagnostika | | | | 1 | | | 3 | 1 | 5 | 0,0009
reumatológia | 4 | 6 | 5 | 6 | 4 | 6 | 11 | 10 | 52 | 0,0096
sexuológia | 1 | | 1 | | 3 | 1 | | 1 | 7 | 0,0013
stomatologická chirurgia | 5 | 1 | | 2 | 2 | 3 | | 5 | 18 | 0,0033
stomatologická protetika | 2 | 2 | | 2 | 2 | 1 | 4 | 3 | 16 | 0,0030
telovýchovné lekárstvo | 1 | | 1 | 2 | | | | 1 | 5 | 0,0009
traumatológia | | 1 | 1 | 2 | 2 | 1 | 3 | 1 | 11 | 0,0020
tuberkulóza a pľúcne choroby | | 2 | 1 | 2 | 2 | 1 | 2 | 4 | 14 | 0,0026
urológia | 9 | 3 | 4 | 9 | 11 | 5 | 10 | 9 | 60 | 0,0111
vnútorné lekárstvo | 40 | 34 | 41 | 46 | 48 | 30 | 41 | 60 | 340 | 0,0629
Celkový součet | 398 | 283 | 303 | 390 | 379 | 331 | 404 | 479 | 2967 | 0,5492